الموضوع بتاع النهاردة موضوع خاص جدا. وهو بحث انا عامله من اكتر من عشر سنوات وكنت آآ بعمله في امريكا لان آآ فيه شغل كتير بيتم آآ عمل اسلامي جميل جدا في امريكا
من خلال الجمعيات الاسلامية المختلفة وعلى رأسها اتحادات الطلاب المسلمين ولكن عدم فهم حدود العلاقة بين الولاد والبنات بيسبب مشكلات كبيرة اوي. بين المجيزين هل الاختلاط تماما بدون ضوابط وبين المحرمين تماما
احنا هنتكلم النهاردة وخير الامور الوسط واصعب شيء الانسان يكون وسطي عشان تبقوا عارفين. اسهل شيء الانسان يبقى متطرف. يا متطرف يمين يا متطرف شمال. احب بس اذكر ان كان
في آآ نشاط طلابي معمول العام الماضي في احدى الجامعات هنا في مصر جامعة من اعرق الجامعات وكان النشاط ده معمول من يعني الجمعية الطلابية لها سمة اسلامية. ده كان نشاط بنات اخوات
اللي كان مسؤول عن تحضير الاكل والشرب بتاعهم كان الولاد الولاد دخلوا فتحوا الباب حطوا الحاجة جنب الباب الاكل والشرب وخدوا بعضهم ومشيوا لان هم مش عارفين آآ ازاي يتعاملوا مع البنات
كانت النتيجة ان النشاط مشي لكن للاسف البوفيه ما اتحطش. والبنات اعتزرت ان الاكل والشرب اتأخر والنشاط يعتبر ما نجحش النجاح اللي كان مفروض ينجحه. وبعد كده اكتشفنا ان الاكل والشرب كان محطوط من زمان قوي ورا الباب
لكن مش معروف ازاي يتعاملوا مع بعض ده امر خطير جدا. فيه ناس مستنية بس العلم يتقدم بما فيه الكفاية بحيس ان نعمل سفينة فضاء كبيرة اوي تسع كل البنات والستات نحطهم فيها ونطلعهم على كوكب اخر
او ان احنا ننقلهم في قارة والرجالة تبقى في قارة تانية وفي ناس تانية يقول لك كلنا اخوات بقى ونعمل حفلات ديسكو مع بعض والولاد والبنات يبقوا واحد. احنا هنتكلم بين ده وبين ده
ولكن لازم نفهم ان حدود الاختلاط او اداب التعامل بين الجنسين في الاسلام هي الجزء من منظومة كبيرة جدا. اسمها منظومة التربية الجنسية في الاسلام. تربية مجتمعية بيتربوا عليها المجتمع
يعني عندنا اداب التعامل بين الجنسين. ازاي نتعامل مع بعض؟ عندنا الالتزام الزي الاسلامي الزي المحتشم بالحجاب ده جزء مهم جدا. عندنا غض البصر. جزء مهم جدا والمساعدة على غض البصر هو انا مش مطلوب من الشاب والشابة يغض بصره كده وخلاص. هو مش هيطلع كده
شيطاني لابد ان فيه مجتمع بيساعده على زلك لكن الشاب اللي مش متزوج ومش قادر يتزوج. انا احب اقول لكم ان فيه شباب مش مش قادر يتزوج. فيه شباب ما بيحلمش اصلا انه يتزوج. كل احلامه
انه يحط رغيف العيش كل يوم لامه واخواته ويكسب اليومية بتاعته هو اصلا ما بيحلمش حتى يتزوج. مش ممكن ده انا امشيه وهو راكب الميكروباص فوق كوبري ستة اكتوبر ويلاقي واحدة
نصف لبسة مش هقول نصف حاجة تانية ونايمة على بطنها ومسمية الالبوم بتاعها رجب يعني اسماء الشهور خلصت ما تسموا فبراير يعني حرك بقى الشهور بتاعة ربنا اللي هنسمي اياه على اسماء بكرة يقدموا لنا رقصة رمضان
فلابد من مجتمع بيساعد الشباب على غض البصر. واما اقول الشباب بقى اقصد الولاد والبنات والبنات لازم تغض البصر. مين قال للولاد بس تغض البصر؟ والبنات يعني احنا عندنا يعني برضو فنانين برضه اقوياء اوي
ده طالع واحد اسمه مهند دلوقتي. واحد كلمني من يومين قال لي يفتح الاوربت بسرعة. قلت له ايه ؟ قال لي افتح بس بسرعة. فتحت. لقيت مهند ده وتمسيلية جديدة
تركي قال لي التمسيلة دي اسمها خليل وميرنا. قلت له والله. قال لي ممكن اسألك سؤال؟ قلت له ايه؟ قال لي مين فيهم خليل ومين ميرنا؟ قلت له انا ان الولد هو ميرنا والبنت يا خليل
مش عارفين يجيبوا له ممسلة. كل ما يجيبوا ممسلة تبقى خليل. ما طب ما لازم برضو بنات صعود للبصر. يبقى عندنا غض البصر. الزي الاسلامي اداب تعامل بين الجنسين وعندنا الزواج المبكر ده ايضا من المنزومة دي. لكن النهاردة بتطلع قوانين بقى تحدد سن الزواج وكل لغاية ما هي بعد كده قريب اوي
يبقى الزواج ممنوع اقل من اربعين سنة لا لا لأ دي منزومة كاملة غياب المنزومة دي غياب المنزومة التربية الجنسية في المجتمع بيؤدي الى انهيار الاخلاق زي ما احنا شايفين كبت جنسي زي ما احنا شايفين جرائم تحرش في الشوارع في عز النهار زي ما احنا شايفين
جرائم اغتصاب. جرائم خطف واعتداء على اطفال بلاش كل ده ضعف الانتاج. ضعف الانتاج ده سواه في ناس قاعدة مش مركزة في شغلها. ليه؟ عشان في منزومة كاملة مش موجودة في
سامع. ليه؟ لان فيه ناس فاهمة نفسها ازكى من ربنا. احنا ازكى من ربنا. نعمل بقى قوانين غير قوانين ربنا. ما هي دي المشكلة. اللي بيحصل القانون غير قانون ربنا ده بيعمل ايه؟ هو فاكر نفسه ازكى من ربنا. بس. يا رب معلش معلش سب لنا الحتة دي بقى احنا نتصرف فيها. هو ده اللي بيقولوه. طبعا ما بيقولوش كده بلسانهم
لكن بلسان الحال باحوالهم بيقولوا لربنا احنا فاهمين احسن الاجندة بتاعة اللقاء بتاعنا النهاردة. النهاردة هنتكلم في عوامل تساعد المجتمع على الحفاز على اداب الاختلاط بين الولاد وبناته. ايه هي العوامل دي
هنتكلم عن اداب مشتركة. لازم تكون موجودة بين الولاد وبين البنات. هنتكلم عن اداب خاصة بالبنات. خاصة وهنتكلم عن العمل ما العمل عند غياب بعض الاداب دي او كل الاداب؟ يعني لو انا رايح مكان الاداب دي مش موجودة
اروح ولا ما اروحش هنا بقى هنتكلم اولا نتكلم عن العوامل اللي بتساعد على الحفاظ على اداب التعامل بين الولاد والبنات. اول حاجة التربية في الصغر نمرة اتنين الزواج المبكر. وكل حاجة من دي هنخش فيها بالتفصيل. انا احيانا هتلاقيني باسرع وباتكلم
نقاط نقاط نقاط سريعة. واحيانا هرجع من الاول تاني وافصل في كل نقطة. وعلى فكرة في دينا ده ما فيش حد اكبر من اتقال له دليلك ايه لزلك دايما لما اتكلم اتكلم بالدليل. دايما لما اتكلم اتكلم بالقرآن والسنة. فكل اللي هنتكلم عليه بادلة ان شاء الله وهنجيب لكم الادلة اللي هي اسمها الاصول
الاصل من القرآن او من السنة. والزواج المبكر زي ما قلنا وبعدين تنزيم لقاءات مشتركة بين الاولاد والبنات في سن مبكرة تحت اشراف تربويين تعالوا نتكلم على التربية في الصغر. اولا كل انسان فينا مسؤول عن نفسه وكلكم راع
وكلكم مسئول عن رعيته. وعن الرعية بتوعه الله سبحانه وتعالى بيقول يا ايها الذين امنوا قوا انفسكم واهليكم نارا وقودها الناس والحجارة. يبقى اشقوا انفسكم بس واهليكم انت مسؤول منك اهلك. مسؤول منك زوجتك ومراتك واولادك. مسؤول منك اولادك مسؤول منك جوزك. كل واحد
فينا مسئول عن رعية لابد ان هو يخلي باله منها الله سبحانه وتعالى بيقول عن سيدنا اسماعيل وكان يأمر اهله بالصلاة والزكاة وكان عند ربه مرضيا الواحد يأمر مش نفسه بالصلاة ويأمر اهله بالصلاة
التربية الجنسية لها عدة مراحل وده موضوع كبير جدا. في الطفولة فيه تربية جنسية. قبل البلوغ في تربية جنسية. بعد البلوغ في تربية وقبل الزواج فيه تربية في الطفولة اول حاجة لابد من تهيئة جو نظيف للاطفال. جو نظيف من ناحية اختيار المدينة. احنا لما جينا نروح امريكا
كان قدامنا طيب احنا هنعيش فين في امريكا؟ نيويورك. نيويورك دي فيها فلوس كتير. نيويورك دي المرتب فيها اضعاف المرتبات في مدن اخرى وطبعا اسعارها غالية. ففي ناس بتشتغل في نيوجيرسي اسف بتعيش في نيوجيرسي. مكان ارخص شوية وتروح تشتغل في نيويورك. بتسوق لها ساعة كل يوم الصبح
اخر النهار بس بتعمل فلوس كويسة بس نتيجة كده ايه؟ بيضيعوا. لان المكان هناك مش امن. فيه مدن اخرى وفيه ولايات اخرى نظيفة زي فيرجينيا زي ميريلاند الاماكن اللي احنا كنا انه يعني يعني الحمد لله ربنا قدرنا وعشنا فيها دية. اقول لكم انا قعدنا هناك خمس سنين انا ومراتي وولادي
ما شوفناش اتنين اه بيقبلوا بعض في الشارع انزل بقى باريس انزل لندن اركب المترو في اي حتة. رح نيويورك. ماسيخ ماساخ. فلابد من تهيئة جو نزيف حتى يصل الامر
ان انا ممكن انقل تماما اعزل من المدينة اللي انا فيها واروح مكان اخر عشان احافز على ولادي